الإدعاء
- مجموعة صور منتشرة بشكل كبير جدًا لرجل هزيل، وصورة لرجل بزي عسكري، مع تعليق بيقول: "وزير الدفاع السوداني السابق إبراهيم شمس الدين اعتقله البشير 1995 وأعلن عن وفاته في سنة 2008 وجد حيا في سجن تحت الأرض .... لا حول ولا قوة إلا بالله".
– الكلام ده غير صحيح. الراجل الهزيل اللي ظاهر في الصور ده يبقى أحد المتضررين من الجفاف اللي ضرب مناطق في كينيا واللي نتج عنه أزمة حادة في الغذاء.✅✅
– كمان الشخص اللي بيرتدي الزي العسكري ده يبقى وزير الدفاع السوداني السابق ورئيس المجلس العسكري الانتقالي السابق عوض بن عوف، مش وزير الدفاع السوداني الأسبق المتوفي إبراهيم شمس الدين. ✅✅
– كمان للتصحيح وزير الدفاع السوداني الأسبق إبراهيم شمس الدين اتوفى سنة 2001 مش 2008 زي مهو مذكور في البوست. واتوفى بعد سقوط طائرة كان راكبها هو وعدد من المسؤولين السودانيين، حسبما أعلن المسؤولين في السودان.
– يضاف لده إن في مغالطة منطقية في البوست، إزاي مقبوض عليه من سنة 1995، في حين إن شمس الدين اتوفى في 2001 ولحد متوفى كان بيؤدي مهام عمله!
– دي مش أول مرة ينتشر فيها البوست ده. سبق وانتشر قبل كده في شهر مايو اللي فات وعملنا تصحيح له.